C 75/32
BG
Официален вестник на Европейския съюз
28.2.2023 г.
3.6.1.
Хибридните заеми са избираният инструмент за различни публични и частни инициативи за справяне с липсата на капиталово финансиране в целия ЕС: този вид хибриден заем с участие в печалбата се използва в поне шест програми в три държави членки, както и в някои програми на Европейския инвестиционен фонд: i) Франция има Програма Relance подкрепяна от правителството програма за подчинен дълг на стойност 12,7 милиарда евро, насочена към 10 000 предприятия, главно МСП, използващи заеми с участие в печалбата и подчинени облигации.
Тази програма се разпространява от банки и се финансира от институционални инвеститори; ii) в Испания Фондът за рекапитализация на дружества, засегнати от COVID-19 (на стойност един милиард евро), предназначен за МСП и дружества със средна пазарна капитализация, които имат проблеми с платежоспособността, но са жизнеспособни, използва заеми с участие в печалбата; iii) пак в Испания съществува 15-годишен Общ фонд за подпомагане на производствените промишлени инвестиции на стойност 9 милиарда евро (600 милиона евро годишно), финансиран с публични средства, при който се използват редовен дълг, заеми с участие в печалбата и собствен капитал, и който е насочен към предприятия с промишлени инвестиционни проекти; iv) във Валенсия регионалната банка за развитие, Instituto Valenciano de Finanzas, стартира няколко програми за финансиране на обща стойност 400 милиона евро годишно, при които се използва заем с участие в печалбата, за да се подпомогнат МСП и стратегически предприятия със средна пазарна капитализация за даден инвестиционен проект; v) Нидерландия стартира програма за подчинени заеми за подпомагане на МСП в размер на 400 милиона евро. 3.7.
За да се гарантира ефективно внедряване, което да достига до всички ММСП и да има максимално въздействие, най-добрата оперативна схема е онази, при която има множество публични и частни инициатори и дистрибутори, които може да не са едни и същи.
Инициаторите включват банки, управители на активи, както и публичния сектор, докато инвеститорите могат да бъдат самите банки, публичният сектор или институционални инвеститори (застрахователи и пенсионни фондове).
Тази рамка се отнася до новоинициирани трансакции, а не до секюритизацията на съществуващи такива.
Този подход беше използван във Франция с нейната програма Relance (15). 3.8.
Смекчаване на потенциално предполагаеми рискове от мащабно разпространение на схема за хибридни заеми в цяла Европа:
Предполагаем риск
Решение
Надзор на паралелната банкова система
Включването на инструменти за управление на риска като кредитния рейтинг би премахнало риска от паралелна банкова система.
Изтласкване на банките
Инструмент за хибридни заеми би възстановил платежоспособността на дружествата и следователно банките биха били склонни да продължат да им отпускат заеми.
Съвместимост с инициативата за намаляване на Тази инициатива също има за цел да се избегне свръхзадлъжнялостта на преференциалното данъчно третиране на дълга дружествата, така че тя е съвместима с основната цел на инициативата (DEBRA) DEBRA.
Възстановяване на платежоспособността на не­ Въвеждането на пазарни стандарти като кредитния рейтинг би жизнеспособните дружества попречило на нежизнеспособните дружества да получат достъп до тези инструменти.
Това изискване е включено в много публични програми, които използват заеми с участие в печалбата.
(15)
Dispositif de garantie aux fonds de prêts participatifs et d’obligations subordonnées [Френска държавна гаранционна схема за фондовете за заеми с участие в печалбата и подчинени облигации], Европейска комисия.